Diari Oficial de la Generalitat Valenciana


Sumari del DOGV 4860, del 11-10-2004 (2004/10018)

Informació pública de l'alternativa tècnica de programa d'actuació integrada, elaborada d'ofici per l'Ajuntament, per als terrenys inclosos dins del sector urbanitzable residencial Pla de la Corona, que inclou el plec de clàusules economicoadministratives que regirà l'adjudicació, pel procediment obert de concurs subhasta, de la condició d'agent urbanitzador del sector de sòl urbanitzable residencial Pla de la Corona, incloent la venda en pública subhasta d'una parcel·la de propis de l'Ajuntament de Vall de Ebo.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4860

Data del DOGV
:   11-10-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/10999


Organisme emissor
:   Ajuntament de Vall de Ebo

Tipus de document
:   Anunci

Informació pública de l'alternativa tècnica de programa d'actuació integrada, elaborada d'ofici per l'Ajuntament, per als terrenys inclosos dins del sector urbanitzable residencial Pla de la Corona, que inclou el plec de clàusules economicoadministratives que regirà l'adjudicació, pel procediment obert de concurs subhasta, de la condició d'agent urbanitzador del sector de sòl urbanitzable residencial Pla de la Corona, incloent la venda en pública subhasta d'una parcel·la de propis de l'Ajuntament de Vall de Ebo. [2004/M10174]
  
El Ple municipal d'este Ajuntament, en sessió celebrada el dia 27 de setembre de 2004, va acordar sotmetre a informació pública l'alternativa tècnica de PAI, l'àmbit del qual es va delimitar com a no detallat pel PGOU, com a sòl urbanitzable residencial Pla de la Corona. La dita alternativa conté memòria de programa, pla parcial i projecte d'urbanització. Així mateix en la dita sessió es va aprovar el plec de condicions economicoadministratives que ha de regir l'adjudicació de la condició d'agent urbanitzador per a tal sector, incloent la venda en pública subhasta dels terrenys municipals que conformen el sector, i que junt amb la dita alternativa tècnica se sotmet a informació pública.
  
L'objecte del programa és procedir a la programació, prèvia l'aprovació de l'ordenació detallada del sector, així com procedir a la urbanització dels terrenys inclosos en la unitat d'execució, integrant-la en les xarxes d'infraestructures, comunicacions i servicis públics existents.
  
L'alternativa tècnica es troba depositada en l'Ajuntament de Vall de Ebo, identificada davall la denominació programa d'actuació integrada del sector residencial Pla de la Corona que proposa l'Ajuntament de Vall de Ebo.
  
Dins del termini de 20 dies, comptats des de la publicació de l'últim dels anuncis en el Diari Oficial de la Generalitat Valenciana o en el Butlletí Oficial de la Província d'Alacant, qualsevol persona podrà comparéixer en tal Ajuntament, per a consultar el programa així com les actuacions derivades de la documentació i presentar davant d'ell tant al·legacions com alternatives tècniques que pretenguen competir amb la que ara s'exposa al públic.
  
De la mateixa manera, i durant este mateix termini de 20 dies, s'exposa al públic mitjançant el present anunci, el plec de condicions administratives per a l'adjudicació, pel procediment obert de concurs subhasta, de la condició d'agent urbanitzador incloent la venda en pública subhasta dels terrenys municipals, trobant-se en l'Ajuntament a disposició de qualsevol interessat, sent possible interposar les al·legacions que s'estimen oportunes.
  
Els aspirants a l'adjudicació de la condició d'agent urbanitzador hauran de presentar les seues proposicions juridicoeconòmiques, davant del Registre d'Entrada de l'Ajuntament de Vall de Ebo (Secretaria General), durant els 15 dies hàbils següents al venciment del termini de 20 dies indicat anteriorment, complint els requisits i presentant la documentació que es disposa en el plec de condicions economicoadministratives realitzat a este efecte. Les proposicions hauran de contindre la documentació prevista en l'article 32.D) de la Llei 6/1994, Reguladora de l'Activitat Urbanística, i dins de l'estimació de les càrregues d'urbanització es contindrà el preu relatiu a l'adquisició dels terrenys.
  
Es procedirà a l'obertura de les pliques l'endemà del venciment del termini per a la seua presentació, i en tot cas, una vegada comprovat per la mesa de contractació, designada a este efecte, el compliment correcte dels requisits establits en el plec de condicions economicoadministratives.
  
Es fa constar en el present anunci, als efectes del que disposa l'article 46.3 de la Llei 6/1994, Reguladora de l'Activitat Urbanística, que estableix la necessitat de remetre avís als titulars que figuren en cadastre com a afectats per l'alternativa tècnica.
  
Els gastos derivats de la inserció d'anuncis en butlletins o qualsevol altra publicació seran de compte de l'adjudicatari.